Document ID: 31996D0600

KOMISSION PÄÄTÖS,
tehty 9 päivänä lokakuuta 1996,
luvan antamisesta Ranskalle maksaa naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyä jalostuspalkkiota eläimille, jotka on poistettu tuotannosta ennen kuin ne ovat yli kahdenkymmenen päivän ikäisiä (Ainoastaan ranskankielinen teksti on todistusvoimainen.) (ETA:n kannalta merkityksellinen teksti) (96/600/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 1588/96 (2), ja erityisesti sen 4 i artiklan 4 kohdan,
sekä katsoo, että
asetuksen (ETY) N:o 805/68 4 i artiklan 1 kohdan mukaan jalostuspalkkiota sovelletaan eläimiin, jotka on poistettu tuotannosta ennen kuin ne ovat yli kymmenen päivän ikäisiä; kyseisen säännöksen 4 kohdan mukaan komissio voi kuitenkin perustellun pyynnön, josta käyvät ilmi aiheelliset valvontatoimet, perusteella antaa jäsenvaltiolle luvan maksaa palkkiota eläimille, jotka on poistettu tuotannosta ennen kuin ne ovat kahdenkymmenen päivän ikäisiä; Ranska on esittänyt tällaisen pyynnön ja siihen liittyvän valvontatoimenpideohjelman, jonka tarkoituksena on kaiken väärinkäytön välttäminen ja erityisesti sen varmistaminen, että näitä eläimiä ei käytetä ihmisravinnoksi tarkoitettuina eläiminä; tämän vuoksi on syytä myöntää pyydetty lupa, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Ranskalle annetaan lupa maksaa naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyä jalostuspalkkiota eläimille, jotka on poistettu tuotannosta ennen kuin ne ovat kahdenkymmenen päivän ikäisiä.
2 artikla
Tämä päätös on osoitettu Ranskan tasavallalle.
Tehty Brysselissä 9 päivänä lokakuuta 1996.

Labels: 18
17
6